[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Unua reta radiostacio indig\u0302ena en Brazilo uzas ciferecajn komunikilojn por antau\u0306enigi gepatrajn lingvojn kaj komunumojn"}, {"text_idx": "#000006", "text": "Radio Yande\u0302 kombinas fortan senton de komunumo kaj ciferecajn komunikilojn por alporti brazilajn indig\u0302enajn kulturojn kaj lingvojn al antau\u0306scenejo."}, {"text_idx": "#000007", "text": "La stacio, kiu komencis rete elsendi en 2013, estas la unua landa retradio tiaspeca: kreita de indig\u0302enaj popoloj, por indig\u0302enaj popoloj, kun intenco uzi teknologion por disrompi la stereotipojn kaj miskomprenojn pri brazilaj indig\u0302enaj komunumoj, kiuj aperas en la c\u0302efaj amaskomunikilaj priskriboj."}, {"text_idx": "#000008", "text": "Lau\u0306 novaj\u0302retejo Age\u0302ncia Brazil (Agentejo Brazilo), pli ol 150 indig\u0302enaj lingvoj estas parolataj en Brazilo \u2014 la tikuna, la gvarania (Guarani Kaiowa\u0301), kaj la kainganga estas la tri kun plej granda nombro de parolantoj. Estas prognozite, tamen, ke g\u0302is la 2030-a jaro 45 g\u0302is 50 el tiuj lingvoj vers\u0302ajne suferos de formorto."}, {"text_idx": "#000009", "text": "Tiu projekto precipe uzas ampleksan aliron por montri la c\u0302iutagajn vivojn kaj aferojn rilatajn al brazilaj indig\u0302enaj socioj. La stacio au\u0306digas muzikojn de indig\u0302enaj artistoj, samkiel prezentas novaj\u0302ojn, debatojn, rakontojn, poemojn kaj mesag\u0302ojn kiuj rekte alvenas el la komunumoj mem."}, {"text_idx": "#000010", "text": "Radio Yande\u0302 estas alireblaj per pluraj rimedoj: vi povas aliri en la reto, sekvi la lastajn novaj\u0302ojn per Fejsbuko, au\u0306 ec\u0302 els\u0302uti pos\u0302telefonan aplikaj\u0302on, kiu permesos al vi plenan aliron al la enhavo."}, {"text_idx": "#000011", "text": "Dum g\u0302ia sidejo estas en Rio-de-J\u0302anejro, la stacia elsendejo kovras la tutan Brazilon. En la suba jutuba filmo, ekzemple, Radio Yande\u0302 intervjuas resanigiston el la tribo Dessana en la norda urbo Manau\u0306so \u2014 montrante liajn sagacajn pensojn pri la indig\u0302enaj perspektivoj de religio, la diferencoj inter tradicia medicino kaj modernaj medicinaj praktikoj, kaj la grava rolo de juna generacio en la protekto de indig\u0302ena kulturo:"}, {"text_idx": "#000012", "text": "C\u0302ar la precipa celo de la stacio estas klerigi popolamason pri c\u0302iuj indig\u0302enaj aferoj, la enhavo de g\u0302ia jutuba kanalo estas precipe en la portugala. Tamen, kelkaj intervjuoj okazas en indig\u0302enaj lingvoj kun antau\u0306a traduko fare de la staciaj raportistoj. Tio montrig\u0302as en la sekva filmeto, kie juna reg\u0302isoro el amazonia tribo Kayapo\u0301 parolas pri siaj fres\u0302aj penoj por produkti materialojn, kiuj rimarkigas kaj helpas konservi liajn lokajn kulturon kaj kutimojn:"}, {"text_idx": "#000013", "text": "Krom kunlabori kun reto da brazilaj indig\u0302enaj korespondantoj, Ra\u0301dio Yande\u0302 ankau\u0306 subtenas rilatojn kun eksterlandaj iniciatoj faritaj de indig\u0302enoj: inkluzive de la komunikila reto Indian & Cowboy en Kanado, Ra\u0301dio Encuentros fokusig\u0302inta je Latinameriko, kaj la radiostacio Informativo Dachi Bedea en Kolombio."}, {"text_idx": "#000014", "text": "C\u0302i tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. \u00b7 C\u0302iuj artikoloj"}, {"text_idx": "#000015", "text": "Arto kaj kulturoBona novaj\u0302oCivitanaj komunikilojEdukadoIdeojIndig\u0302enojInterreta aktivismoKomunikiloj kaj j\u0302urnalismoMedioMuzikoRising Voices"}, {"text_idx": "#000017", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000018", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000020", "text": "Juna kuiristo en Bakuo transformis sian apartamenton en restoracion"}, {"text_idx": "#000026", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]